L 5/78 Den Europæiske Unions Tidende 9.1.2004 RÅDETS AFGØRELSE af 22. december 2003 om nedklassificering af bilag 5 til de fælles konsulære instrukser og det tilsvarende bilag 14b til Den Fælles Håndbog og om afklassificering af bilag 9 og 10 til de fælles konsulære instrukser og de tilsvarende bilag 6b og 6c til Den Fælles Håndbog (2004/16/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 207, og ud fra følgende betragtninger: (1) — Ved afgørelser af 14. december 1993 (SCH/Com-ex (93) 22 rev) og 23. juni 1998 (SCH/Com-ex (98) 17) klassifi- cerede Eksekutivkomitéen, der er nedsat ved konventi- onen om gennemførelse af Schengen-aftalen af 14. juni 1985, som fortrolig (»confidentiel«) bilag 5, 9 og 10 til de fælles konsulære instrukser og alle bilag til Den Fælles Håndbog ()), hvoraf en ny udgave blev vedtaget ved Eksekutivkomitéens afgørelse af 28. april 1999 (SCH/ Com-ex(99) 13). (2) — De fælles konsulære instrukser og Den Fælles Håndbog samt Eksekutivkomitéens afgørelser vedrørende deres klassificering indgår i Schengen-reglerne som defineret af Rådet i afgørelse 1999/435JEF ?. (3) — Delli Den Fælles Håndbog og flere bilag hertil er blevet afklassificeret i medfør af Rådets afgørelse 2000/751/ EF (?), og del II i Den Fælles Håndbog er blevet afklassifi- ceret i medfør af Rådets afgørelse 2002/353/EF (%). (4) — Bilag 5 til de fælles konsulære instrukser og det tilsva- rende bilag 14b til Den Fælles Håndbog bør nedklassifi- ceres, og bilag 9 og 10 til de fælles konsulære instrukser og de tilsvarende bilag 6b og 6c til Den Fælles Håndbog bør afklassificeres. (5) — Eksekutivkomitéens afgørelser (SCH/Com-ex (93) 22 rev. og SCH/Com-ex (98) 17) bør ophæves, og fremover bør der træffes afgørelse om klassificering af dokumenter, der er en del af Schengen-reglerne, i overensstemmelse med bestemmelserne om klassificering af dokumenter i Rådets afgørelse 2001/264/EF af 19. marts 2001 om vedtagelse af Rådets sikkerhedsforskrifter () — (') EFT C 313 af 16.12.2002, s. 97. Ændret ved Rådets forordning (EF) nr. 693/2003 (EUT L 99 af 17.4.2003, s. 8). (?) EFT L 176 af 10.7.1999, s. 1. () EFT L 303 af 2.12.2000, s. 29. () EFT L 123 af 9.5.2002, s. 49. () EFT L 101 af 11.4.2001, s. 1. TRUFFET FØLGENDE AFGØRELSE: Artikel 1 Bilag 5 til de fælles konsulære instrukser og det tilsvarende bilag 14b til Den Fælles Håndbog mnedklassificeres til »RESTREINT UE«, og bilag 9 og 10 til de fælles konsulære instrukser og de tilsvarende bilag 6b og 6c til Den Fælles Håndbog afklassificeres. Artikel 2 Bilag 9 og 10 til de fælles konsulære instrukser og de tilsva- rende bilag 6b og 6c til Den Fælles Håndbog offentliggøres i Den Europæiske Unions Tidende. Artikel 3 Eksekutivkomitéens afgørelser af 14. december 1993 (SCH/ Com-ex (93) 22 rev.) og 23. juni 1998 (SCH/Com-ex (98) 17) ophæves. Artikel 4 Denne afgørelse træder i kraft på dagen for offentliggørelsen i Den Europæiske Unions Tidende. Udfærdiget i Bruxelles, den 22. december 2003. På Rådets vegne A. MATTEOLI Formand